Quidam nobilis miles, domnus Hugo comes Cabilonensium, dedit Deo et huic loco aliquid de rebus suis, quæ sunt sitæ in pago Augustudunensi, in villa Martiniacensi, non longe ab ecclesia Sanctæ Eufemiæ, hoc est de silva quæ ibidem sita est omnem tertiam partem, et de omnibus rebus quæ videntur ad ipsam silvam vel ad Baronensem aspicere similiter, tam de hospitibus qui in ipsa silva manent vel laborant, quam de porcis qui ibidem incrassati fuerint et pastionati, necnon et de tenciis et thachiis quæ exierunt ex eisdem silvis et rammatio. Est enim silva Martiniaca, ex una parte castanea vel mesplea: ex ea ergo parte qua mesplea est vel castenea, omnem medietatem dedit ad jam dictum locum; ex aliis vero partibus quibus querquea vel pagea esse videtur, omnem tertiam partem de omni bosco quem in manu sua tenebat, sicut supra dictum est, ad jam dictum locum concessit, tam in longitudine quam in latitudine, et de Martiniacensi et de Baronensi usque ad boscum Francorum, qui habetur contra villam quæ dicitur Vallis, unam forest quæ Algeria dicitur, et mansum unum indominicatum, cum servis qui in ipso manso manebant et jam dictam forest prævident. Nomina autem servorum illorum hæc sunt: Gilbardus, Rodulfus, Richardus, Ulgerius; omne id servitium quod debebant ipsi servi et mater eorum Ingelberga, et ipsos servos et mansum quod tenebant, et prædictam forest Algeriam et quicquid ad ipsam vel ad dictum mansum aspicit vel aspicere videtur, pascuis, aquis aquarumve decursibus, pratis, terris cultis et incultis, exitibus et regressibus: totum ad integrum usque ad inquirendum. S. Hugonis comitis. S. Ottonis nepotis ejus. S. Teudbaldi nepotis ejus. S. Maltidis sororis ejus. S. Ansedei, Rodeni, Willelmi, Antonii clerici, Eldrici, Bernardi, Rocelini.